Document ID: 32004D0529

ROZHODNUTIE KOMISIE
z 21. júna 2004,
ktorým sa mení a dopĺňa rozhodnutie 2003/903/ES, ktoré prijíma plán na prideľovanie prostriedkov členským štátom, zaúčtovateľným do rozpočtu na rok 2004, na dodávky potravín z intervenčných zásob v prospech najodkázanejších osôb v Spoločenstve
(oznámené pod číslom C(2004) 2326)
(2004/529/ES)
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (EHS) č. 3730/87 z 10. decembra 1987, ktorým sa stanovujú všeobecné pravidlá na dodávky potravín z intervenčných zásob organizáciám povereným ich rozdelením najodkázanejším osobám v Spoločenstve (1), najmä na jeho článok 6,
so zreteľom na nariadenie Rady (ES) č. 2799/98 z 15. decembra 1998, ktoré ustanovuje poľnohospodárske menové dojednania pre euro (2), najmä na jeho článok 3 odsek 2,
keďže:
(1)
V súlade s článkom 2 nariadenia Komisie (EHS) č. 3149/92 z 29. októbra 1992, ktorým sa stanovujú podrobné vykonávacie pravidlá na dodávky potravín z intervenčných zásob v prospech najodkázanejších osôb v Spoločenstve (3), Komisia rozhodnutím 2003/903/ES (4) prijala plán na prideľovanie prostriedkov na financovanie, ktorý sa financuje z rezerv, ktoré sú k dispozícii v rozpočte na rok 2004. Plán pre každý z členských štátov, ktorý uplatňuje opatrenie, určuje najmä maximálne finančné prostriedky, ktoré sú k dispozícii na vykonanie jeho časti plánu, a množstvo každého druhu výrobku, ktorý sa musí stiahnuť zo zásob intervenčných agentúr.
(2)
Treba prispôsobiť plán 2004, aby sa umožnilo Poľsku zúčastniť sa na tomto opatrení Spoločenstva. Táto úprava sa musí týkať, na jednej strane, prideľovania finančných prostriedkov a výrobkov, ktoré sa musia stiahnuť z intervenčných zásob, a na druhej strane, povoľovania prevodov v rámci Spoločenstva podľa podmienok stanovených v článku 7 nariadenia (EHS) č. 3149/92 s cieľom umožniť realizáciu upraveného plánu.
(3)
Opatrenia ustanovené v tomto rozhodnutí sú v súlade so stanoviskom všetkých príslušných výborov,
PRIJALA TOTO ROZHODNUTIE:
Článok 1
Rozhodnutie 2003/903/ES sa mení a dopĺňa takto:
1.
príloha I sa nahrádza textom uvedeným v prílohe I k tomuto rozhodnutiu;
2.
príloha II sa nahrádza textom uvedeným v prílohe II k tomuto rozhodnutiu.
Článok 2
Toto rozhodnutie je adresované členským štátom.
V Bruseli 21. júna 2004

Labels: 2
4
5
0
3